[{"text_idx": "#000000", "text": "Tamronil on objektiive iga fookuskauguse katmiseks alates u\u0308lilainurgast kuni aukartusta\u0308ratava 600 millimeetrini va\u0308lja. Minu suumimised on siiani 200 mm juures a\u0308ra lo\u0303ppenud ja pole osanud pikemast torust puudust tunda, aga kui kuulsin, et Tamronil on olemas 100-400 mm fookuskaugusega objektiiv, siis tekitas see ku\u0308ll po\u0303nevust. Niisiis proovisingi Tamron 100-400mm f/4.5-5.6 Di VC USD ja\u0308rgi ja ta\u0308nases postituses temast juttu tulebki. Kasutasin seda Canon 5D mark III kaamera ees."}, {"text_idx": "#000001", "text": "Tamron 100-400mm f/4.5-6.3 Di VC USD objektiivi on saadaval Canoni ja Nikoni keermele. Ta sobib kasutamiseks nii pool- kui ta\u0308iskaadersensoriga kaamera ees. Objektiivi maksimaalne ava muutub erinevaid suumivahemikke kasutades. 100 mm juures saab kasutada maksimaalselt lahtist ava 4,5. Edasi suumides hakkab see aga automaatselt kokku to\u0303mbama, nii et alates 135 millimeetrist on maksimaalne ava 5 ning alates 280 millimeetrist f 6,5."}, {"text_idx": "#000003", "text": "La\u0308him teravustamiskaugus on 150 cm, nii et pildistatavale va\u0308ga la\u0308hedale minna ei saa, kuid sellise objektiiviga ilmselt ei teki selleks ka erilist soovi, sest sisse suumides saad ko\u0303ik ju endale niigi va\u0308ga la\u0308hedale tuua. Autofookus to\u0308o\u0308tas alati kiirelt ja ta\u0308pselt."}, {"text_idx": "#000004", "text": "Tamron 100-400mm f/4.5-6.3 Di VC USD on oma klassi kergeim ja kaalub 1135 grammi. Pikkus on objektiivil 199 mm ning ta on tolmu- ja niiskuskindel."}, {"text_idx": "#000005", "text": "Tamron on ko\u0303igile oma uutele objektiividele sisse ehitanud va\u0308rinastabilisaatori. Nii vo\u0303imas zoomobjektiiv on va\u0308ga va\u0308rinatundlik, nii et stabilisaator on tema puhul lausa ha\u0308davajalik. Stabilisaator lubab kasutada kuni 4 stoppi pikemat sa\u0308riaega. Pildiotsijast sisse vaadates oli 400 millimeetrini suumides pisemgi ka\u0308eva\u0308rin ikka va\u0308ga tugevalt na\u0308ha, aga stabilisaator teeb to\u0303esti to\u0303husat to\u0308o\u0308d, nii et enamus pilte tulid teravad. Vo\u0303tsin ku\u0308ll pildistama minnes iga kord igaks juhuks statiivi kaasa, kuid vaja ei la\u0308inud mul seda kunagi, sest Tamroni va\u0308rinastabilisaator teeb ka\u0308est pildistamise ka 400 millimeetrise fookuskauguse juures vo\u0303imalikuks."}, {"text_idx": "#000006", "text": "Va\u0308rinastabilisaatoril on kolm rez\u030ciimi \u2013 standardrez\u030ciim, vertikaalne stabiliseerimine (mo\u0303eldud spetsiaalselt liikuvate objektide pildistamiseks) ja kolmas rez\u030ciim, mis seab lo\u0303ppfoto esikohale ja pildiotsija eelvaadet ei stabiliseeri. Mina kasutasin po\u0303hiliselt esimest ja kolmandat rez\u030ciimi ja mingit erinevust piltide kvaliteedis ei ma\u0308rganud \u2013 mo\u0303lemad tegid oma to\u0308o\u0308d vo\u0303rdselt ha\u0308sti."}, {"text_idx": "#000007", "text": "Lisaks va\u0308rinastabilisaatori nupule leiab korpuse pealt veel kaks lu\u0308litit. U\u0308hest saab va\u0308rinastabilisaatorit sisse-va\u0308lja lu\u0308litada ja selle nupu keskmine asend to\u0308o\u0308tab ka kui teravustamisvahemiku piiraja. Kui seade see \u201climit\u201d asendisse, siis on objektiivi la\u0308him teravustamiskaugus 7 meetrit ning objektiiv ei pu\u0308u\u0308a la\u0308hemal olevatele objektidele teravustada. Kasulik omadus, kui pildistada na\u0308iteks la\u0308bi lehtede."}, {"text_idx": "#000008", "text": "Korpuse peal on veel ka lukustusnupp, millega saab objektiivi 100mm asendisse fikseerida, et ta kaelas kandes pikalt va\u0308lja ei vajuks."}, {"text_idx": "#000009", "text": "Teravus on objektiivil hea. Ta ei ole ku\u0308ll pa\u0308ris nii erakordne kui Tamroni telede tippudel Tamron SP 70-200mm f/2.8 Di VC USD ja Tamron SP 70-200mm f/2.8 Di VC USD G2, aga eks nad kuuluvad ka pa\u0308ris erinevasse hinnaklassi, nii et va\u0308ga kriitiline ma selles osas ei ole. Teravust ma na\u0308idispiltidele igatahes lisama ei pidanud, nii et vo\u0303ib rahul olla."}, {"text_idx": "#000010", "text": "Sellise suumivahemikuga teleobjektiiv on po\u0303hiliselt mo\u0303eldud loodus- ja spordifotograafidele. Minul puudub paraku u\u0308ks loodusfotograafile ha\u0308davajalik omadus, milleks on kannatlikkus ja olgugi, et ma seekord isegi la\u0308ksin o\u0303ue plaaniga mo\u0303ni ilus linnuke pildile pu\u0308u\u0308da, hakkas o\u0303ige pea igav, sest u\u0308kski lind vabatahtlikult pildile tulla ei soovinud. O\u0303nneks leidus piisavalt palju kauneid naisterahvaid, kes endast pilti saada tahtsid, nii et pildistasin sis hoopis neid."}, {"text_idx": "#000012", "text": "100-400 millimeetirt ei ole ku\u0308ll selline fookuskauguste vahemik, mida ma oma portreefotograafi to\u0308o\u0308s igapa\u0308evaselt kasutaksin, kuid ometi olid need kaks na\u0308dalat, mis ma selle objektiivi seltsis veetsin, va\u0308ga mo\u0303nusad. To\u0303esti huvitav oli nii vo\u0303imsa suumiga to\u0308o\u0308tada. Photopointi rendis on see objektiiv kenasti olemas ka, nii et enne lo\u0303pliku ostuotsuse langetamist on vo\u0303imalik katsetada, kuidas selline supersuum kaamera ees ka\u0308itub."}, {"text_idx": "#000015", "text": "Tamroni 10-24mm lainurkobjektiiv \u2013 lo\u0303ikuvad paralleelid..."}, {"text_idx": "#000017", "text": "Technics AZ60M2 juhtmevabad klapid on kogenud ko\u0303rvadele"}, {"text_idx": "#000023", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]